ORANJESTAD: Diasabra ultimo, na stadion Nadi/Crismo Angela na Santa Cruz a tuma luga e di cuatro edicion di e Eagle in Color Walk & Run 2024 organisa pa Eagle 297 Runners Association. Pa tres aña consecutivo e Eagle in Color Walk & Run a sali evento deportivo di aña. E di cuater edicion a conta cu alrededor di 500 participante, tanto mucha como adulto a inscribi pa participa den e evento di coremento y canamento. E participantenan a core den e barionan di Sabana Grandi, Rooi Bosal y bisindario. Minister di Deporte Endy Croes tabata presente pa duna sosten na e participantenan y pa contribui na e gran evento deportivo aki. E mandatario di Deporte a hiba palabra, deseando tur coredo hopi exito y a felicita e organisadonan di Eagle in Color Run & Walk pa organisa un bes mas un excelente actividad deportivo. Den nomber di Eagle 297 Runners Association y tur coredo, Sr. Michael Maduro a sorprende Minister Endy Croes cu e reconocemento di gradicimento pa su dedicacion y aporte na n'e careda aki. Den un ambiente energico, Minister Endy Croes a duna inicio na e careda aki. Na final di e careda tabatin entregamento di premio na e ganadonan. Minister Endy Croes ta felicita Eagle 297 Runners Association, Patrishi Sports, bolutario- y patrocinadonan cu un otro exitoso evento deportivo. Alabes ta gradici tur patrocinado pa haci e careda posibel.